จุ๋มจิ๋ม เข็มเล็ก

จุ๋มจิ๋ม เข็มเล็ก หรือชื่อจริง สมศักดิ์ หมีพุฒ เป็นอดีตนักแสดงตลกชาวไทย เกิดเมื่อ วันที่ 10 กุมภาพันธ์ พ.ศ. 2493 ที่ จังหวัดนครนายก เป็นลูกคนที่ 2 ในจำนวนทั้งหมด 3 คน ของครอบครัวชาวสวน ในวัยเด็กรูปร่างยังไม่อ้วน แต่มาอ้วนเพราะมาเฝ้ายายที่นอนป่วยอยู่ที่โรงพยาบาลพระมงกุฎเกล้า พยาบาลนำข้าวโอ้ตมาให้ยายรับประทาน แต่ยายไม่ทาน เลยรับประทานเองเป็นเวลาเดือนครึ่ง และยิ่งอ้วนขึ้นไปอีกเมื่อบวชเป็นเณร  

**เข้าสู่วงการบันเทิง**
สมศักดิ์ใฝฝันจะเป็นนักร้องลูกทุ่ง แต่น้ำเสียงไม่ดีเลยได้เป็นคนยกของในวงและเล่นตลก ได้เล่นในวงดนตรีต่าง ๆ เช่น แดง แดนทอง, พรนารายณ์, ก้อง กาจกำแหง, เสมา ทองคำ จนกระทั่งถึงวงของสายัณห์ สัญญา อยู่เป็นเวลา 5-6 ปีเศษและต้องออกจากวงของสายัณห์ไปเพราะไปทำกีตาร์ราคา 106,000 บาท ของนักดนตรีในวงคอหัก สายัณห์จึงให้หักเงินเดือนชดใช้ไปเรื่อย ๆ จนครบราคากีตาร์ ทำให้ต้องหนีออกมา เคยอยู่คณะดู๋ดี๋ดอนจุ๋มจิ๋ม (ดู๋ ดอกกระโดน ดี๋ ดอกมะดัน ดอน จมูกบาน จุ๋มจิ๋ม เข็มเล็ก) ภายหลังได้มาอยู่ “สี่ดอกจิก”ร่วมกับ เพชร ดาราฉาย แดน บุรีรัมย์ ยอด นครนายก  ขึ้นมา ต่อมาได้อยู่กับ เด่น ดอกประดู่ คณะรวมดาว  ต่อมาอยู่คณะเทพ โพธิ์งาม (เทพเพชรธงจิ๋ม) และออกมาตั้งคณะซูปเปอร์โจ๊ก ร่วมกับ ดอน จมูกบาน ดี๋ ดอกมะดัน ยอดธงเทียนไท ทองเปีย  และมีชื่อเสียงโด่งดังในเวลาต่อมา

**ชีวิตส่วนตัว**
จุ๋มจิ๋มได้แต่งงานกับนางสมพร หมีพุฒ หรือป้อม ชาวจังหวัดนครราชสีมา มีบุตรด้วยกันหนึ่งคนชื่อต้น ซึ่งเป็นบุตรบุญธรรม จุ๋มจิ๋มมักจะมีนิสัยเงียบๆชอบเก็บปัญหาไว้ในใจ

**เสียชีวิต**
จุ๋มจิ่ม เข็มเล็ก เสียชีวิตด้วยโรคหัวใจล้มเหลวเมื่อกลางดึกของคืนวันศุกร์ที่ 3 กันยายน พ.ศ. 2536 ณ โรงพยาบาลตำรวจ แขวงปทุมวัน เขตปทุมวันกรุงเทพมหานคร เมื่ออายุได้ 43 ปี ตั้งสวดพระอภิธรรมที่ วัดนวลจันทร์ ถนนนวลจันทร์ แขวงนวลจันทร์ เขตบึงกุ่ม กรุงเทพมหานคร ขณะที่กำลังมีชื่อเสียงโด่งดังหลังจากเสียชีวิตกระดูกของจุ๋มจิ๋มได้เก็บไว้ที่วัดบ้านมาบกราด ตำบลมาบกราด กิ่งอำเภอพระทองคำ ปัจจุบันคือ อำเภอพระทองคำ จังหวัดนครราชสีมา หลังการเสียชีวิตของจุ๋มจิ๋ม ปัญญา นิรันดร์กุล มอบเงินค่าใช้จ่าย 5 หมื่นบาทให้แก่ครอบครัวจุ๋มจิ๋ม โดยกลุ่มสมาคมตลกได้จัดคอนเสิร์ตเป็นทุนการศึกษาแก่ลูกจุ๋มจิ๋ม เมื่อวันที่ 30 ตุลาคม พ.ศ. 2536 ใช้ชื่อคอนเสิร์ตว่า “ ร่วมน้ำใจอาลัยจุ๋มจิ๋ม” จัดขึ้นที่ อินดอร์ สเตเดียม หัวหมาก แขวงหัวหมาก เขตบางกะปิ กรุงเทพมหานคร ตั้งแต่เวลา 15.00-00.00

**ผลงานภาพยนตร์**
 พ.ศ. 2512 - เขี้ยวพยัคฆ์- พ.ศ. 2512 - ขุนตาล- พ.ศ. 2512 - เจ้าหญิง- พ.ศ. 2512 - ลอยกระทง- พ.ศ. 2512 - เดชนางพราย- พ.ศ. 2512 - พญาโศก- พ.ศ. 2512 - วิมานไฟ- พ.ศ. 2513 - โลงแตก- พ.ศ. 2513 - ชาติทองแดง- พ.ศ. 2513 - วิญญาณดอกประดู่- พ.ศ. 2513 - เสน่ห์ลูกทุ่ง- พ.ศ. 2516 - วางฟูซาน- พ.ศ. 2522 - กำนันโพธิ์- พ.ศ. 2523 - เป๋อจอมเปิ่น- พ.ศ. 2523 - ไอ้ถึกทหารโข่ง- พ.ศ. 2524 - ซูเปอร์เก๋าส์- พ.ศ. 2524 - แก้วกาหลง- พ.ศ. 2524 - ค่าน้ำนม รับบท ทีมของขุนทอง- พ.ศ. 2524 - กูละเบื่อส์- พ.ศ. 2524 - เฉยแหลก- พ.ศ. 2524 - แก่นกะลาสี รับบท ผิว เมืองเพชร- พ.ศ. 2524 - กะลาสีทีเด็ด- พ.ศ. 2524 - ผู้ใหญ่อ้วน กำนันผอม รับบท ผู้ใหญ่อ้วน- พ.ศ. 2524 - อุ๊ย! เขิน รับบท โซ้ยตี๋- พ.ศ. 2524 - อ้วนผอมจอมทะเล้น- พ.ศ. 2525 - ถล่มค่ายนรกจางซีฟู รับบท เทรนเนอร์ของพวกเขา- พ.ศ. 2525 - นี่หรือมนุษย์- พ.ศ. 2525 - อาจารย์อ้วนสติเฟื่อง รับบท อาจารย์อ้วน- พ.ศ. 2525 - ลำตัดรำเตะ รับบท จุ๋มจิ๋ม- พ.ศ. 2525 - ลูกสาวนักเลง- พ.ศ. 2525 - กุนซืออ้วน- พ.ศ. 2525 - แม่หอยหลอด- พ.ศ. 2525 - หนูอยากเป็นทหาร รับบท ทหาร- พ.ศ. 2525 - แต่งกับงาน รับบท ต๋อย- พ.ศ. 2525 - รักน่ารัก- พ.ศ. 2526 - ไอ้เก่ง- พ.ศ. 2526 - นิจ รับบท กระเทียม- พ.ศ. 2526 - แก็งค์ไอติม รับบท คนขายไอศกรีม- พ.ศ. 2526 - ยอดอนงค์- พ.ศ. 2526 - มังกรห้าเล็บ- พ.ศ. 2526 - นักเลงตราควาย รับบท ทีมของสิงห์- พ.ศ. 2526 - ยอดพยัคฆ์นักเพลง รับบท จุ๋มจิ๋ม- พ.ศ. 2527 - ไอ้ถึกเกณฑ์ทหาร รับบท ทหาร- พ.ศ. 2527 - ขาวผ่องเจ้าสังเวียน- พ.ศ. 2527 - ป.ล.ผมรักคุณ รับบท จั๊งค์แมน- พ.ศ. 2527 - ท.ทหารอดทน รับบท ทหาร- พ.ศ. 2527 - ไอ้หนุ่มรถอีแต๋น- พ.ศ. 2527 - เสน่ห์สาวใช้- พ.ศ. 2527 - เฮฮาเมียนาวี- พ.ศ. 2527 - สาวน้อยร้อยรัก- พ.ศ. 2527 - อภินิหารน้ำมันพราย- พ.ศ. 2527 - อิทธิฤทธิ์น้ำมันพราย รับบท นิต- พ.ศ. 2528 - เจ้าแม่ตะเคียนทอง- พ.ศ. 2528 - ขังหญิง รับบท ผู้ดูแล- พ.ศ. 2528 - สวัสดีความรัก- พ.ศ. 2528 - แม่หมอน้ำมันพราย- พ.ศ. 2528 - นักรบ 3 สลึง- พ.ศ. 2529 - ยุ่งนักรักซะเลย- พ.ศ. 2529 - วันแห่งความรัก- พ.ศ. 2530 - พี่น้อง 2 แสง- พ.ศ. 2530 - ขอทานขาดทุน- พ.ศ. 2530 - อีก 10 วัน โลกจะแตก- พ.ศ. 2531 - เศรษฐีขอทาน- พ.ศ. 2531 - ดาวอาถรรพ์- พ.ศ. 2531 - ไอ้ด่างเกยชัย รับบท พ่อค้าจีนรวยประจำท้องถิ่น- พ.ศ. 2531 - ผิดฝาไม่ผิดตัว- พ.ศ. 2533 - ข้ามาจากสวรรค์ รับบท คนขี้เมาในท้องถิ่น- พ.ศ. 2533 - ต้นตระกูลปอบ- พ.ศ. 2533 - ปลุกป่าช้า- พ.ศ. 2533 - ผีสำออย- พ.ศ. 2533 - หนุก รับบท คนไข้ที่มาใช้บริการถอนฟัน- พ.ศ. 2534 - กะหัง รับบท ฝน- พ.ศ. 2534 - ขบวนการอาจารย์โกย รับบท ไอ้จิ๋ม- พ.ศ. 2535 - สัญญาใจ แม่นาคพระโขนง รับบท ผู้นำของพวกเขา- พ.ศ. 2535 - เท่ส้มอ๋อง

**ละคร**
 พ.ศ. 2533 - โหด เลว อ้วน- พ.ศ. 2535 - ภูตแม่น้ำโขง
หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่เสียชีวิตในปี พ.ศ. 2536
หมวดหมู่:นักแสดงตลกไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:บุคคลจากจังหวัดนครนายก